CELEX: 62010TA0300
Language: mt
Date: 2012-05-22 00:00:00
Title: Kawża T-300/10: Sentenza tal-Qorti Ġenerali tat- 22 ta’ Mejju 2012 — Internationaler Hilfsfonds vs Il-Kummissjoni ( “Aċċess għal dokumenti — Regolament (KE) Nru 1049/2001 — Dokumenti dwar il-kuntratt LIEN 97-2011 — Rifjut parzjali ta’ aċċess — Determinazzjoni tas-suġġett tal-applikazzjoni inizjali — Eċċezzjoni dwar il-protezzjoni tal-ħajja privata u l-integrità tal-individwu — Eċċezzjoni dwar il-protezzjoni tal-proċess deċiżjonali — Prinċipju ta’ amministrazzjoni tajba — Eżami konkret u individwali — Obbligu ta’ motivazzjoni” )

30.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/19
            
         Sentenza tal-Qorti Ġenerali tat-22 ta’ Mejju 2012 — Internationaler Hilfsfonds vs Il-Kummissjoni
   (Kawża T-300/10) (1)
   
   (Aċċess għal dokumenti - Regolament (KE) Nru 1049/2001 - Dokumenti dwar il-kuntratt LIEN 97-2011 - Rifjut parzjali ta’ aċċess - Determinazzjoni tas-suġġett tal-applikazzjoni inizjali - Eċċezzjoni dwar il-protezzjoni tal-ħajja privata u l-integrità tal-individwu - Eċċezzjoni dwar il-protezzjoni tal-proċess deċiżjonali - Prinċipju ta’ amministrazzjoni tajba - Eżami konkret u individwali - Obbligu ta’ motivazzjoni)
   2012/C 194/29
   Lingwa tal-kawża: il-Ġermanja
   
      Partijiet
   
   
      Rikorrenti: Internationaler Hilfsfonds eV (Rosbach, il-Ġermanja) (rappreżentant: H. Kaltenecker, avocat)
   
      Konvenuta: Il-Kummissjoni Ewropea (rappreżentanti: P. Costa de Oliveira u T. Scharf, aġenti, assistiti minn R. van der Hout, avukat)
   
      Suġġett
   
   Annullament tad-deċiżjoni tal-Kummissjoni, tad-29 ta’ April 2010, li biha tiċħad lir-rikorrenti aċċess komplet għad-dokumenti li jirrigwardaw il-kuntratt LIEN 97-2011.
   
      Dispożittiv
   
   
               (1)
            
            
               Id-deċiżjoni tal-Kummissjoni Ewropea tad-29 ta’ April 2010, hija annullata sa fejn hija impliċitament tirrifjuta l-aċċess għad-dokumenti li hija tat lill-kollaboratur tal-Ombudsman Ewropew, minbarra dawk identifikati minn dan tal-aħħar fil-fajlijiet 1 sa 4 tal-fajl dwar il-kuntratt LIEN 97-2011.
            
         
               (2)
            
            
               Id-deċiżjoni tal-Kummissjoni Ewropea tad-29 ta’ April 2010 hija wkoll annullata sa fejn hija impliċitament jew espliċitament tirrifjuta l-aċċess għad-dokumenti tal-fajl dwar il-kuntratt LIEN 97-2011 imsemmija fil-punti 106, 134, 194 u 196 ta’ din is-sentenza.
            
         
               (3)
            
            
               Il-kumplament tar-rikors huwa miċħud.
            
         
               (4)
            
            
               Il-Kummissjoni għandha tbati l-ispejjeż tagħha kif ukoll tmenin fil-mija tal-ispejjeż sostnuti minn Internationaler Hilfsfonds eV.
            
         
      (1)  ĠU C 246, 11.9.2010.